
**Samoštúdium počas obmedzenia školskej prevádzky 04.05.2020 – 08.05.2020**

**Štáty severnej Európy**

**Island**

 **vlajka Islandu**

**ČO SI ZAPAMÄTÁM O ISLANDE:**

Island je ostrov sopečného pôvodu v Atlantickom oceáne. Island sa nazýva ľadová krajina.

Na Islande sa nachádzajú ľadovce, sopky, gejzíry a horúce pramene.

**Hlavné mesto Islandu je Reykjavík.** Je to sídlo prezidenta a parlamentu. Býva v ňom viac ako polovica obyvateľov Islandu. Sú tu závody na spracovanie rýb.

**Priemysel – najdôležitejšie priemyselné odvetvie je spracovanie rýb.** Ryby sa sušia, solia, robí sa z nich mrazené filé a konzervy.


**Poľnohospodárstvo –** v Belgicku sa pestujú zemiaky, chová hovädzí dobytok a ovce.

**Hlavným spôsobom obživy Islanďanov je rybolov.**

**Učebnica str. 116-117 - prečítať**

**Čo si zapamätám – prepísať do zošita a naučiť sa**

**Dánsko**

 vlajka Dánska

Dánsko je prímorský štát. Leží na Jutskom polostrove. Patrí mu asi 483 ostrovčekov, z toho 100 je obývaných. Dánsku patrí aj ostrov Grónsko. V južnej časti Dánska sú piesočnaté pláže široké až 3 km.

Dánsko je známe aj medzi deťmi. Firma Lego postavila v malej dedinke Billund na ploche 10 000 metrov malé mestečko zložené z 33 miliónov stavebnicových kociek lega.

****  **mestečko z kociek lega**

**Hlavné mesto Dánska je** Kodaň**.** Je najväčším mestom v štáte a aj veľkým prístavom. Ku Kodani neodmysliteľne patrí bronzová socha **Malej morskej víly** na skale pri pobreží. Podľa legendy mala priať šťastie námorníkom, ktorí vyplávali na more.

 **socha Malej morskej víly**

**Povrch:** Dánsko je nížinatá krajina.


**Priemysel:** Dánsko patrí medzi najväčších spracovateľov rýb a rybárskych výrobkov. Dánsko vyváža kvalitné mlieko a maslo do celej Európy. V Dánsku sa vyrába pivo.

**Poľnohospodárstvo:** pestujú sa zemiaky

chová sa: hovädzí dobytok, ovce

**ČO SI ZAPAMÄTÁM O DÁNSKU**

* **Dánsko je prímorský štát.**
* **Vyváža kvalitné mlieko, maslo, ryby a pivo.**
* **V Dánsku sa vyrába Lego.**
* **Zaujímavosťou hlavného mesta Kodaň je socha Malej morskej víly.**
* **Veľký rozprávkar Hans Christian Andersen bol Dán. Napísal rozprávku o snehovej kráľovnej, cínovom vojačikovi, malej morskej víle Ariele.**



**Učebnica str. 118 - 120 - prečítať**

**Poznámky prepísať do zošita a naučiť sa.**